cyanic-selkie/wikianc huggingface dataset:
மனிதக் குடியிருப்பு
குடியிருப்பு என்பது, தற்காலிகமாகவோ, நிரந்தரமாகவோ மக்கள் வாழும் ஒரு சமுதாயத்தை அல்லது ஓர் இடத்தைக் குறிக்கும். பொதுவாக இது தொல்லியல், புவியியல், நிலத்தோற்றவியல் வரலாறு போன்ற துறைகளையும் உள்ளடக்கிய பல துறைகளில் பயன்படுகிறது. குடியிருப்புக்கு குறிப்பிட்ட அளவோ, மக்கள் தொகையோ அல்லது முக்கியத்துவமோ இருக்கவேண்டும் என்பது இல்லை. எனவே குடியிருப்பு என்னும்போது அது ஒரு சில வீடுகள் மட்டும் ஒன்றாக இருக்கும் ஓர் இடமாகவோ அல்லது புறநகர்ப் பகுதிகளுடன் கூடிய மிகப் பெரிய நகரமாகவோ இருக்கலாம். எனவே குடியிருப்பு என்பதில் சிற்றூர்கள், ஊர்கள், நகரங்கள், மாநகரங்கள், பெருநகரங்கள் போன்றவை எல்லாமே அடங்கும். பொதுவாகக் குடியிருப்பொன்றில் மக்கள் வாழும் வீடுகளைத் தவிர தெருக்கள், வழிபாட்டிடங்கள், குளங்கள், வேளாண் நிலங்கள், சந்தை, பூங்காக்கள், கடைகள் போன்ற பல்வேறு விடயங்களும் அமைந்திருக்கக் கூடும். குடியிருப்புகளை அவற்றின் அளவு, முக்கியத்துவம் என்பவற்றைப் பொறுத்து வரிசைப்படுத்தி ஒழுங்குபடுத்துவதன் மூலம் குடியிருப்புப் படிநிலையமைப்பு ஒன்றை வரையறுக்க முடியும்.
பகுப்பு:குடியிருப்புக்கள் பகுப்பு:மாந்தர் வாழிடங்கள்
கமகப்பிரியா
கமகப்பிரியா இராகம் கருநாடக இசையில் பயன்படும் இராகங்களில் ஒன்றாகும். இது 51 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 3 ஆவது மேளமாகிய காமவர்த்தனி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம்,  சுத்த தைவதம் (த1) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:காமவர்த்தனியின் ஜன்னிய இராகங்கள்
மிகுத்தே சர்வாந்தீஸ் பரிசு
பிரமியோ மிகுத்தே சர்வாந்தீஸ் (Spanish: Premio de Literatura en Lengua Castellana Miguel de Cervantes) எனப்படுவது ஸ்பானிய மொழி இலக்கியத்திற்காக வழங்கப்படும் மிகவும் கௌரவமான வாழ்நாள் சாதனையாளர் விருதாகும். இது 1976இல் தோற்றுவிக்கப்பட்டது. ஆங்கிலத்தில் வழங்கப்படும் மான் புக்கர் பன்னாட்டு பரிசைப் போன்றே இரண்டு ஆண்டுகளுக்கு ஒருமுறை ஸ்பானிய நாடுகளில் ஒன்றில் வாழ்ந்து வரும் பிரபல புனைவிலக்கிய எழுத்தாளருக்கு வழங்கப்படும் விருதாகும். டோன் கிகோத்தி என்ற நாவலை எழுதிய  மிகுத்தே சர்வாந்தீஸ்  என்ற எழுத்தாளரது நினைவாக இவ்விருது வழங்கப்படுகின்றது.
மேற்கோள்கள்
பகுப்பு:1976 விருதுகள் பகுப்பு:எசுப்பானியா
சோபிதா பார்த்தசாரதி
சோபிதா பார்த்தசாரதி (Shobita Parthasarathy) ஒரு அமெரிக்க கல்வியாளரும், எழுத்தாளரும், மிச்சிகன் பல்கலைக்கழகத்தில் செரால்ட் ஆர். ஃபோர்டு பொதுக் கொள்கை பள்ளியை அடிப்படையாகக் கொண்ட அறிவியல் மற்றும் தொழில்நுட்ப ஆய்வுத் துறையில் பங்களிப்பவரும் ஆவார். இவர் அறிவியல், தொழில்நுட்பம் மற்றும் பொதுக் கொள்கைத் திட்டத்தின் இயக்குநராக உள்ளார். இது அறிவியல், தொழில்நுட்பம், கொள்கை மற்றும் சமூகத்தின் குறுக்குவெட்டில் உள்ள கேள்விகளுடன் தொடர்புடைய ஆராய்ச்சி, கல்வி மற்றும் கொள்கை ஈடுபாடு மையமாகும். இவர் தனது பணிக்காக பல முக்கிய விருதுகளையும் மானியங்களையும் பெற்றுள்ளார். மேலும், அமெரிக்க காங்கிரசின் சாட்சியம் உட்பட உலகெங்கிலும் உள்ள குடிமை சமூகக் குழுக்கள், சர்வதேச நிறுவனங்கள் மற்றும் அரசாங்கங்களுக்கு தொழில்நுட்பம், சமபங்கு மற்றும் கொள்கை பற்றிய நிபுணத்துவ ஆலோசனைகளையும் வழங்கியுள்ளார்.
வெளி இணைப்புகள்
பகுப்பு:சிக்காகோ பல்கலைக்கழக முன்னாள் மாணவர்கள் பகுப்பு:அமெரிக்க சமூக அறிவியலாளர்கள் பகுப்பு:வாழும் நபர்கள்
ஊடகச் சுதந்திரம்
ஊடகச் சுதந்திரம் என்பது ஊடகங்கள் மிரட்டலும் தணிக்கையும் இல்லாமல் தகவலை வெளியிடுவதற்கான சுதந்திரம் ஆகும். சட்டமன்றம், நிர்வாகம், நீதிமன்றம், ஊடகம் ஆகியவை மக்களாட்சியின் நான்கு தூண்களாக கருதப்பட்டுகின்றன. அதன் நீட்சியாக சுதந்திரம் ஊடகம் சமூகத்தின் முக்கிய அங்கமாக கருதப்படுகிறது.
right|200px வெவ்வேறு நாடுகளில் ஊடகச் சுதந்திரம் வெவ்வேறு நிலைகளில் உள்ளது. நேர்டிக் நாடுகள், கனடா, ஐக்கிய அமெரிக்கா, ஜப்பான், ஆஸ்திரேலியா போன்ற நாடுகளில் ஊடகங்கள் மிகச் சுதந்திரமாக இயங்குகின்றன. சீனா, ஈரான், வட கொரியா, கியூபா, இலங்கை ஆகிய நாடுகளில் ஊடகங்கள் மிகவும் கட்டுப்படுத்தப்பட்டுள்ளன. இந்தியா ஒரளவு கட்டுப்பாடுகளைக் கொண்ட ஒரு இடைப்பட்ட நாடாக உள்ளது.
மேற்கோள்கள்
பகுப்பு:மனித உரிமைகள் பகுப்பு:ஊடகவியல்
1100 அலுமினியம் உலோகக் கலவை
Al99.0Cu, A91100 ஆகியவை இதனுடைய மாற்றுப் பெயர்களில் அடங்கும். 1100 மற்றும் இதன் பல்வேறு தரங்கள் ஐ.எசு.ஓ  தரநிலைகளான 6361 மற்றும் ஏ.எசு.டி.எம்  தரநிலைகள் பி209, பி210, பி211, பி221, பி483, பி491 மற்றும் பி547 போன்றயவற்றுக்கு நிகராக உள்ளன.
வேதி இயைபு
1100 அலுமினியக் கலப்புலோகத்தின் இயைபு பின்வருமாறு:
மேற்கோள்கள்
பகுப்பு:அலுமினியக் கலப்புலோகங்கள்
ஜெலாய் ஆறு
ஜெலாய் ஆறு; (மலாய்: Sungai Jelai; ஆங்கிலம்: Jelai River) என்பது மலேசியாவின் பகாங் மாநிலத்தின் வழியாகப் பாயும் ஆறு ஆகும். 97 கி. மீ. நீளமுடைய இந்த ஆறு, பகாங் மாநிலத்தில் மிக முக்கியமான ஆறுகளில் ஒன்றாகக் கருதப்படுகிறது.
இந்த ஜெலாய் ஆறு, கேமரன் மலையில் உற்பத்தியாகிறது. பின்னர் தெம்பிலிங் ஆற்றுடன் இணைகிறது. பின்னர் பகாங் ஆற்றுடன் கலந்து, தென்சீனக் கடலில் கலக்கிறது.
ஆற்றின் வழித்தடங்கள்
தெம்பிலிங் ஆறு, பகாங் மற்றும் திராங்கானு மாநிலங்களின் எல்லையில் உள்ள உலு தெம்பிலிங்கில் தொடங்கி தென்கிழக்கு திசையில் நகர்ந்து கோலா தகான் வழியாகக் கடந்து செல்கிறது.
பகாங் ஆறு, தெற்கு திசையில் கடந்து ஜெராண்டுட், கோலா குராவ், கெர்டாவ் (Kerdau) மற்றும் தெமர்லோ ஆகிய பகுதிகளைக் கடந்து செல்கிறது. மெங்காராக் (Mengkarak) எனும் இடத்தில், வடகிழக்கு நோக்கி திரும்பி செனோர் (Chenor) வழியாகப் பாய்ந்து பின்னர் லுபோக் பாக்கு (Lubuk Paku) கிராமத்தை அடைந்து, லெபார் என்ற இடத்தில் கிழக்குத் திசையை நோக்கி திரும்புகிறது.
லிப்பிஸ் ஆறு
ஜெலாய் ஆற்றின் கிளை ஆறான லிப்பிஸ் ஆறு; பகாங் மற்றும் பேராக் மாநிலங்களின் எல்லையில் உள்ள ரவுப் மாவட்டத்தின் உலு சுங்கை (Ulu Sungai) எனும் இடத்தில் உற்பத்தியாகிறது.
ஜெலாய் ஆறு முடிவு அடையும் இடத்தில் கோலா லிப்பிஸ் எனும் இடத்தில் தன் பயணத்தை நிறைவு செய்கிறது.
நகரங்கள் மற்றும் பாலங்கள்
ஜெலாய் ஆறு மற்றும் தெம்பிலிங் ஆறு ஆகிய ஆறுகள் சங்கமிக்கும் இடத்தில் இருந்து 15 கி.மீ. தொலைவில் ஜெராண்டுட் நகரம் அமைந்துள்ளது. தெமர்லோ நகரம், செமந்தான் ஆறும்; பகாங் ஆறும் சங்கமிக்கும் இடத்திற்கு அருகில் உள்ளது.
மேலும் காண்க
பகுப்பு:மலேசிய ஆறுகள் பகுப்பு:பகாங் ஆறுகள்
லங்கா பெல்
லங்கா பெல், CDMA தொழில் நுட்பத்தை இலங்கையில் முதன் முறையாக அறிமுகப் படுத்திய நிறுவனமாகும். இது மே 1, 2007 இன்படி 500,000 இற்கும் மேற்பட்ட CDMA வாடிக்கையாளர்களைத் தன்னகத்தே கொண்டுள்ளது. இலங்கையில் இதுவே வாடிக்கையாளர்களுக்கு இலவசமாக 150 மணித்தியாலங்களுக்கு இணைய இணைப்பை வழங்கிவருகின்றது. அத்துடன் கம்பியற்ற அகனற அலை இணைப்புக்களை கொழும்பு கண்டி ஆகிய பகுதிகளில் வழங்கிவருகின்றபோதிலும் இதன் ஆதிக்கம் இலங்கைத் தொலைத் தொடர்புநிலையத்தின் அகன்ற அலை (அகலப் பட்டை) இணைப்புடன் போட்டியிட முடியாமலே உள்ளது. லங்காபெல்லின் விளம்பரப்படி 153 கிலோபிட்ஸ்/செக்கண் வேகத்தில் CDMA தொலைபேசிகளுக்கு இணைப்பானது வழங்கப் படுகின்றது.
லங்காபெல் சண்டெல் போன்றல்லாது ஒரு பிரதேசத்தில் இருந்து பிறிதோர் பிரதேசத்திற்குச் CDMA தொலைபேசியை எடுத்துச் சென்றால் வாடிக்கையாளர் சேவைக்கு கையொப்பமிட்ட கடிதம் அனுப்பினால் அன்றி வேலை செய்யாது. எனவே இது வாகனங்களில் பாவிப்பதற்குப் பொருத்தமானதல்ல. எனினும் இது ஒப்பீட்டளவில் கட்டணம் குறைவானது என்பதால் கூடுதலான CDMA வாடிக்கையாளர்களைக் கொண்டுள்ளது.
வெளியிணைப்பு
பகுப்பு:இலங்கைத் தொலைத்தொடர்பு
கங்கலேரி அரசு உயர்நிலைப் பள்ளி
கங்கலேரி உயர்நிலைப்பள்ளி என்பது தமிழ்நாட்டின் கிருஷ்ணகிரி மாவட்டம், கிருஷ்ணகிரி ஊராட்சி ஒன்றியம், கிருஷ்ணகிரி வட்டத்தில், கிருஷ்ணகிரியிலிருந்து 7 கி.மீ தொலைவில் அமைந்துள்ள கங்கலேரி கிராமத்தில் உள்ள ஒரு உயர்நிலைப் பள்ளி ஆகும். இப்பள்ளி 1978 ஆம் ஆண்டு தரம் உயர்த்தப்பட்டு உயர்நிலைப் பள்ளியாக தற்போது செயல்பட்டு வருகிறது. இப்பள்ளியில்  தலைமை ஆசிரியர், 12 பட்டதாரி ஆசிரியர்கள், 3 இடைநிலை ஆசிரியர்கள், 1 ஓவிய ஆசிரியர், 1 தையல் ஆசிரியர், 1 உடற்கல்வி ஆசிரியர் ஆகியோர் கற்பித்தல் பணியில் ஈடுபட்டுள்ளனர்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அரசுப் பள்ளிகள்
வேலுண்டு வினையில்லை
வேலுண்டு வினையில்லை என்னும் தமிழ்த் திரைப்படம் 1987 ஆவது ஆண்டில் கே. சங்கர் இயக்கத்தில் வெளியானது. ஓம் முருகா கலையகத்தின் எசு. வள்ளியம்மை தயாரித்த இத்திரைப்படத்தில் விஜயகாந்த், அம்பிகா, எம். என். நம்பியார், ஜெய்கணேஷ் ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு எம். எசு. விசுவநாதன் இசையமைத்திருந்தார்.
பாடல்கள்
இத்திரைப்படத்திற்கு எம். எசு. விசுவநாதன் இசையமைத்திருந்தார்.
வெளியிணைப்புகள்
பகுப்பு:1987 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
விப்ரநாராயணா (1954 திரைப்படம்)
விப்ரநாரயணா எனும் தெலுங்குத் திரைப்படம் தொண்டரடிப்பொடியாழ்வாரின் கதையை சாராம்சமாகக் கொண்டதாகும். தொண்டரடிப்பொடியாழ்வாரின் இயற்பெயர் தான் "விப்ர நாராயணர்" என்பதாகும். இவர் திருமால் மீது அளவு கடந்த பக்தி கொண்டிருந்தார். இறைவனுக்கு மாலை செய்து அணிவித்து இறைதொண்டு செய்து வந்தார். இவர் பன்னிரு ஆழ்வார்களில் ஒருவர் என்பது குறிப்பிடத்தக்கது. இத்திரைப்படம் தெலுங்கிலும் தமிழிலும் வெளியிடப்பட்டுள்ளது.
ஜதி (திரைப்படம்)
ஜாதி (Jathi ) என்பது 2005ஆம் ஆண்டு வெளியான இந்தியத் தமிழ் காதல் நாடகத் திரைப்படம் ஆகும். ஆர். விஜயராகவா இயக்கிய இப்படத்தில் புதுமுகம் சத்யா, சுஜிதா ஆகியோர் முக்கிய கதாபாத்திரங்களில் நடித்தனர், நிழல்கள் ரவி, சீதா, ராஜீவ், அம்பிகா, அபிநயசிறீ, அஜய் ரத்னம், அழகு, ரஜினி நிவேதா ஆகியோர் துணை வேடங்களில் நடித்துள்ளனர். திரைப்படத்தை பி. சித்திரைத் செல்வன், கே. எஸ். ராதா ஆகியோர் தயாரித்தனர். அக்னி கலைவாணி இசையமைத்தார். படம் 18 மார்ச் 2005 இல் வெளியானது
தயாரிப்பு
செவன் ஹார்ஸ் பதாகையின் கீழ் தயாரிக்கபட்ட ஜதி படத்தின் வழியாக ஆர். விஜயராகவா இயக்குனராக அறிமுகமானார். நடன நடன இயக்குனர் கலா நடத்தும் நடிப்புப் பள்ளியில் படித்து வெளிவந்த சத்யா முதன்மை ஆண் கதாபாத்திரத்தில் நடிக்க தேர்வு செய்யப்பட்டார். அவரது காதலியாக நடிக்க சுஜிதா தேர்வு செய்யப்பட்டார். அம்பிகா, சீதா, நிழல்கள் ரவி, அழகு, ராஜீவ், அஜய் ரத்னம் ஆகியோர் பிற பாத்திரங்களில் நடிக்க தேர்வுசெய்யபட்டனர். இப்படத்தில் இசையமைப்பாளராக அக்னி கலைவாணி அறிமுகமாகியுள்ளார். டி. ராஜன் கலை இயக்கம் மேற்கொள்ள, எஸ். அஷோக் மேத்தா படத்தொகுப்பையும், சூப்பர் சுப்பராயன் சண்டைக் காட்சிகளை வடிவமைத்தார். அயர்லாந்து, ராஜஸ்தானில் இரண்டு பாடல்கள் படமாக்ககபட்டன. படம் குறித்து பேசிய திரைப்பட இயக்குனர், “நாயகனின் தாய்க்கு இசை மீது ஆர்வம் உண்டு, எனவே அதற்கு பொருத்தமாக படத்தின் பெயர் உள்ளது. இது ஒரு காதல் கதை, இதில் ஒரு சிறிய தவறு பனிப்பந்து உருண்டு பெரியதாக மாறுவதுபோல ஒரு பெரிய சிக்கலாக மாறுகிறது ".
இசை
திரைப்படத்திற்கான இசையை திரைப்பட இசையமைப்பாளர் அக்னி கலைவாணி அமைத்தார். 17 திசம்பர் 2004 இல் வெளியிடப்பட்ட இசைப்பதிவில் 11 பாடல்கள் உள்ளன.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2005 தமிழ்த் திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:அம்பிகா நடித்த திரைப்படங்கள்
பெரியவீராணம் பெரியமாரியம்மன் கோயில்
பெரியவீராணம் பெரியமாரியம்மன் கோயில் தமிழ்நாட்டில் சேலம் மாவட்டம், பெரியவீராணம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மகாகவி
மகாகவி எனப்படுபவர் பின்வருவோரில் ஒருவராக இருக்கலாம்.
பகுப்பு:பக்கவழி நெறிப்படுத்தல்
லென் அட்டன்
லென் அட்டன் (Len Hutton,12.06.1903, யோர்க்சயர், இங்கிலாந்து - (06.09.1990) முன்னாள் துடுப்பாட்ட வீரர் ஆவார். இங்கிலாந்து அணி சார்பாக 1937 இல் நியூசிலாந்துக்கு எதிராக தன் முதல் ரெஸ்ட் போட்டியை லோர்ட்ஸ் ஆடுகளத்தில் விளையாடிய அட்டன் பெற்ற ஓட்டங்கள் வெறும் 0 மற்றும் 1. அடுத்த போட்டியில் தன் முதல் சத்தைப் பெற்றார். அந்த ஆட்டத்தில் இங்கிலாந்து வெற்றி பெற்றது. 1938 இல் ஓவல் மைதானத்தில் டொன் பிரட்மன் தலைமையிலான அவுஸ்திரேலிய அணிக்கெதிராக 13 மணித்தியாலங்கள் 17 நிமிடங்கள் துடுப்பெடுத்தாடி 364 ஓட்டங்களைப் பெற்றார். பின்னர் மழையால் பாதிக்கப்பட்ட ஆடுகளத்தில் ஆடிய அவுஸ்திரேலியா ஒரு இன்னிங்ஸ் மற்றும் 579 ஓட்டங்களால் தோல்வியடைந்தது. ரெஸ்ட் வரலாற்றில் இன்று வரை மிகப்பெரிய தோல்வி இதுவாகும்.
போரில் காயம்
இரண்டாம் உலக யுத்த காலத்தில் அட்டன் காயமடைந்தார். சத்திரசிகிச்சை காரணமாக அவரது இடது கை வலது கையை விடச் சற்றுக் கட்டையானதாகியது. ஆயினும் போர் முடிந்தபின் அட்டன் மீண்டும் விளையாடத் தொடங்கினார். 1950 இல் ஓவல் மைதானத்தில் மேற்கிந்தியத் தீவுகளிற்கெதிராக ஆட்டமிழக்காமல் 202 ஓட்டங்களைப் பெற்றார். 1952 இல் இந்திய அணி இங்கிலாந்துக்கு சென்ற போது அட்டன் இங்கிலாந்து அணிக்குத் தலைவராக நியமிக்கப்பட்டார். அணித்தலைமைப் பொறுப்பேற்ற முதல் தொழில்முறை வீரர் அட்டன் தான்.
1958 இல் ஹட்டனுக்கு சேர் பட்டம் வழங்கப்பட்டது.
ஆரம்பகால வாழ்க்கை
அட்டன் ஜூன் 1916, 23 அன்று பிறந்தார். இவர் மொராவியன் சமூகத்தினைச் சேர்ந்த ஹென்றி அட்டன் மற்றும் அவரது மனைவி லில்லி ஆகியோரின் ஐந்து குழந்தைகளில் இளையவர் ஆவார். இவரது குடும்பத்தில் பலர் உள்ளூர் துடுப்பாட்ட வீரர்களாக இருந்ததனால் துடுப்பாட்டத்தின் மீது இவருக்கு ஆர்வம் அதிகமாக இருந்தது. இவர் 1921 முதல் 1930 வரை படித்த லிட்டில்மூர் கவுன்சில் பள்ளியின் விளையாட்டு மைதானத்திலும், ஜூனியராக சேர்ந்த புட்ஸி செயின்ட் லாரன்ஸ் துடுப்பாட்ட சங்கத்திலும் பயிற்சி பெற்றார். தனது 12 ஆவது வயதில், புட்ஸி செயின்ட் லாரன்ஸின் இரண்டாவது அணி சார்பாக தனது முதல் போட்டியில் அறிமுகமானார். யார்க்ஷயர் மற்றும் இங்கிலாந்து துடுப்பாட்ட வீரர் ஹெர்பர்ட் சுட்க்ளிஃப் ஆகியோரைச் சந்திக்க உள்ளூர்வாசிகள் அவரை ஊக்குவித்தனர்.
பிப்ரவரி 1930 இல் ஹெடிங்லேயில் உள்ள கவுண்டியின் உட்புற பயிற்சி கொட்டகைக்குச் சென்றார். இளம் வீரர்களை மதிப்பிடும், பயிற்றுவிக்கும் முன்னாள் யார்க்ஷயர் துடுப்பாட்ட வீரரான ஜார்ஜ் ஹர்ஸ்ட்,இவர் ஏற்கனவே போதுமான மட்டையாடும் திறனைப் பெற்றிருந்ததாக கருதினார். யார்க்ஷயர் விரைவு வீச்சாளரான பில் போவ்ஸ் இவரின் பந்துவீசும் திறனால் ஈர்க்கப்பட்டார். மேலும், அட்டனின் நுட்பத்தில் உள்ள ஒரு சிறிய குறைபாட்டை சரிசெய்ய உதவினார். தொழில்முறை துடுப்பாட்டத்தில் விளையாட முடிவு செய்த அட்டன், தனது பெற்றோரின் வற்புறுத்தலால் வணிகத்தினையும் கற்றுக் கொண்டார்.1930 ஆம் ஆண்டில், ஆஸ்திரேலிய டான் பிராட்மேன் ஹெடிங்லே துடுப்பாட்ட அரங்கத்தில் நடைபெற்ற ஒரு தேர்வுத் துடுப்பாட்டப் போட்டியில் 334 ரன்கள் எடுத்த போட்டியினை இவரில் நேரில் பார்த்தார். பின்னர் அந்தச் சாதனையினை அவரே முறியடித்தார். அந்த ஆண்டின் பிற்பகுதியில், ஹட்டன் புட்ஸி இலக்கணப் பள்ளியில் சேர்ந்தார், அங்கு அவர் ஒரு வருடம் தொழில்நுட்ப வரைதல் மற்றும் அளவு வேலைகளை கற்று ஒரு உள்ளூர் கட்டிட நிறுவனமான ஜோசப் வெரிட்டியில் தனது தந்தையுடன் சேர்ந்தார். ஒரு தொழில்முறை துடுப்பாட்ட வீரரான பிறகு, அட்டன் 1939 வரை நிறுவனத்தில் தொடர்ந்து பணியாற்றினார்.
தனிப்பட்ட வாழ்க்கை
முன்னாள் யார்க்ஷயர் துடுப்பாட்ட வீரர் ஃபிராங்க் டென்னிஸின் சகோதரியான டோரதி மேரி டென்னிஸை, அட்டன் செப்டம்பர் 16, 1939 அன்று ஸ்கார்பாரோவிற்கு அருகிலுள்ள வைகேஹாமில் மணந்தார். டோரதி தனது சகோதரருடன் கலந்து கொண்ட ஒரு பருவகால நடனத்தில் இவர்கள் சந்தித்தனர். இவர்களுக்கு இரண்டு மகன்கள் இருந்தனர். அதில் ரிச்சர்ட், பின்னாளில் 1942 ஆம் ஆண்டில் யார்க்ஷயர் மற்றும் இங்கிலாந்து அணிக்காக துடுப்பாட்ட விளையாடினார்.
போரின்போதும் அதற்குப் பின்னரும், அட்டன் ஒரு காகித உற்பத்தியாளருக்காக பணியாற்றினார், 1949 ஆம் ஆண்டில் கிரிக்கெட் இஸ் மை லைஃப், நினைவுக் குறிப்புகளைத் தயாரிக்க அட்டன் ஒரு பத்திரிகையாளரும் எழுத்தாளருமான தாமஸ் மல்ட்டுடன் இணைந்து பணிபுரிந்தார். மேலும், அவர் விளையாடும் போது நியூஸ் ஆஃப் தி வேர்ல்டுக்காக எழுதினார். துடுப்பாட்டத்தில் இருந்து ஓய்வு பெற்றதைத் தொடர்ந்து, அட்டன் 1961 வரை ஒளிபரப்பில் பணியாற்றினார்,
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1916 பிறப்புகள் பகுப்பு:1990 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
ராஜு குல்கர்னி
ராஜு குல்கர்னி (Raju Kulkarni, பிறப்பு: செப்டம்பர் 25. 1962), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1982-1983 ம் ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
மாஸ்டர் ஹாஜா ஷெரிப்
மாஸ்டர்  ஹாஜா ஷெரிப் (பிறப்பு ஹாஜா ஷெரிப் ) என்பவர் ஒரு இந்திய திரைப்பட நடிகர், இவர் முதன்மையாக தமிழ் சினிமாவில் பணியாற்றியுள்ளார். இவர் உதிரிப்பூக்கள், சுவர் இல்லாத சித்திரங்கள், அந்த 7 நாட்கள். போன்ற பிரபலமான திரைப்படங்களில் பணியாற்றியுள்ளார் 1979 ஆம் ஆண்டு வெளியான புதிய வார்ப்புகள் திரைப்படத்தில் அறிமுகமானார்.
திரைப்பட வாழ்க்கை
இவரது முதல் படம் உத்திரிப்பூக்கள். இவர் உத்திரிப்பூக்கள் போன்ற பிரபல படங்களில் நடித்திருந்தாலும், இவரது முழு காலத்திலும் மிகவும் பிரபலமான படங்களில் ஒன்றாக கே. பாக்யராஜ் எழுதிய அந்த ஏழு நாட்கள் படம் ஆகும். கே பாக்யராஜ் அந்த ஏழு நாட்கள் படத்தில் பாலக்காட்டு மாதவன் வேடத்தில் நடித்தார். அதில் இவர் பாக்கியராஜின் சீடராக நடித்தார்.
தற்போது
இப்போது ஹாஜா ஷெரிப் எந்த படத்திலும் நடிக்கவில்லை. தற்போது மலேசியா, துபாய், கனடா, அமெரிக்கா போன்ற நாடுகளில் நட்சத்திர இரவு திட்ட அமைப்பாளராக பணியாற்றி வருகிறார்.
திரைப்படவியல்
இது முழுமையான பட்டியல் அல்ல. நீங்கள் இதை விரிவாக்கலாம்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ் நகைச்சுவை நடிகர்கள் பகுப்பு:தமிழ்த் திரைப்பட நடிகர்கள் பகுப்பு:1970 பிறப்புகள்
வீ கிம் வீ
வீ கிம் வீ (Wee Kim Wee, 4 நவம்பர் 1915 – 2 மே 2005), சிங்கப்பூரின் நான்காவது அதிபராக 1985 முதல் 1993 வரை பதவி வகித்தவர். குடும்ப வறுமை காரணமாக படிப்பை பாதியிலேயே விட்டு பின்னர் பெருமைக்குரிய முனைவர் பட்டம் பெற்றவர். சிங்கப்பூரர்களால் 'மக்கள் அதிபர்' என்று அன்போடு அழைக்கப்பட்டவர்.
இளமை
1915ஆம் ஆண்டு நவம்பர் நான்காம் தேதி. சிங்கப்பூரில் ஒரு சராசரி குடும்பத்தில் நான்காவதும் கடைசிப் பிள்ளையுமாகp பிறந்தார் கிம் வீ. இவரது தந்தை பெயர் வீ சூங் லாய் (Wee Choong Lay) ஓர் அலுவலகப்பணியாளர். தாயார் சூ லாய் ஹூ (Chua Lay Hua). மிக எளிமையான சூழலில் வறுமையில் வளர்ந்த வீ தனது தொடக்கக் கல்வியை 'பெர்ல்ஸ் ஹில்' தொடக்கப்பள்ளியில் பயின்றார். அவருக்கு எட்டு வயதானபோது அவரது தந்தை தொண்டைப் புற்று நோயால் காலமானார். மிகுந்த இன்னல்களுக்கிடையே ராஃபிள்ஸ் கல்விக் கழகத்தில் உயர்நிலை படிப்பை மேற்கொண்டார். ஆனால் குடும்ப வறுமை காரணமாக இரண்டு ஆண்டுகள் மட்டுமே தனது கல்வியைத் தொடர முடிந்தது. வீ கிம் வீ 1936 ஆம் ஆண்டு கோ சாக் இயாங்கு என்பவரை மணந்து கொண்டார். அவர்களுக்கு ஒரு ஆண், ஆறு பெண்கள் என ஏழு பிள்ளைகள் பிறந்தனர்.
பணிகள்
1930 ஆம் ஆண்டில் அவர் ஸ்ட்ரெயிட்ஸ் டைம்ஸ் இதழில் அலுவலக உதவியாளராகவும் பின்னர் கடுமையாக உழைத்து விளம்பரப் பிரிவில் சேர்ந்தார். பின்னர் நிருபராகப் பதவி உயர்வு கிட்டியது. 1941இல் அவர் 'யுனைட்டேட் பிரஸ் அசோஸியேஷன் (யு. பி .ஏ)'  எனப்படும் அமெரிக்க செய்தி நிறுவனத்தில் சேர்ந்தார். சப்பானிய ஆட்சிக் காலத்தின் போது அந்த வேலையை அவரால் தொடர முடியவில்லை. சப்பானிய இராணுவ அமைப்பில் எழுத்தராக வேலை செய்தார். 1945ஆம் ஆண்டு சப்பானிய ஆட்சியில் இருந்து சிங்கப்பூர் விடுபட்டபோது அவர் மீண்டும் யுனைட்டேட் பிரஸ் அசோஸியேஷனில் சேர்ந்தார். அதில் நல்ல இதழியல் அறிவு கிடைத்ததால் மீண்டும் 1959ஆம் ஆண்டில் ஸ்ட்ரெயிட்ஸ் டைம்ஸில் சேர்ந்தார். இம்முறை அவருக்கு உதவி ஆசிரியர் பணி கிடைத்தது. .
அந்தக் காலகட்டத்தில் ஒரு நிருபராக இருந்து பல முக்கிய நிகழ்வுகளை சிங்கப்பூரர்களுக்கு கொண்டு வரும் வாய்ப்பு அவருக்குக் கிட்டியது. குறிப்பாக, 1966ஆம் ஆண்டு இந்தோனோசியாவுக்கும் மலேசியாவுக்கும் இடையே நிலவிய பதற்றமான அரசியல் சூழ்நிலையின் போது துணிவுடன் சகார்தாவுக்கு சென்று இந்தோனோசியாவின் முன்னாள் அதிபர் சுகார்த்தோவை நேரடியாகப் பேட்டி கண்டார். அடுத்த நாளே மூன்றாண்டு பதற்றத்தை முடிவுக்கு கொண்டு வர இந்தோனோசியா விரும்புகிறது என்ற தலைப்புச் செய்தியை உலகுக்குத் தந்தார்.
1973 ஆம் ஆண்டு வீ கிம் வீ பதவி ஓய்வு பெற இரண்டு ஆண்டுகளே இருந்தபோது அவரை மலேசியாவிற்கான தூதராக நியமித்தது சிங்கப்பூர் அரசாங்கம். மூன்று ஆண்டுகள் மட்டுமே நீடிக்க வேண்டிய அந்த பதவியில் வீ ஏழு ஆண்டுகள் நீடித்தார். அந்த ஏழு ஆண்டுகளில் இணக்கமான சிங்கப்பூர், மலேசிய உறவுகளுக்கு நல்ல அடித்தளம் அமைத்துக் கொடுத்தார்.
அந்தப்பணி முடிந்து 1980 ஆம் ஆண்டில் சப்பானுக்கான தூதராகவும், அதற்கு அடுத்த ஆண்டு கூடுதலாக கொரியாவுக்கான தூதராகவும் நியமிக்கப்பட்டார். அவருடைய தூதுப் பணி 1984ல் முடிவடைந்ததும் முன்னைய சிங்கப்பூர் ஒளிபரப்புக் கழகத்தின் தலைவராக நியமிக்கப்பட்டார். 1985 ஆகஸ்ட் 30ந்தேதி, சிங்கப்பூரின் நான்காவது அதிபராக நாடாளுமன்றம் அவரை தேர்ந்தெடுத்தது.
தடகளம்
தடகளப் போட்டிகள் என்பது பழமையான விளையாட்டுகளில் ஒன்றாகும். பண்டைய காலங்களில், கிரேக்க நாட்டில் பண்டைக்கால ஒலிம்பிக் விளையாட்டுக்களைப் போல இது திருவிழாக்கள் மற்றும் விளையாட்டுப் போட்டிகளுக்கான கூடல்களுடன் இணைந்து நடத்தப்பட்ட ஒரு நிகழ்வாகவும் இருந்தது. தற்காலத்தில், உலகின் மிகவும் பெருமைக்குரிய இரண்டு தடகளப் போட்டிகளானவ ஒலிம்பிக் போட்டிகளில் நடக்கும் தனித்திறன் போட்டிகளும் உலக தடகள வாயைாளர் போட்டிகளும் ஆகும். தடகள விளையாட்டுக் கூட்டமைப்புகளின் பன்னாட்டுச் சங்கமானது சர்வதேச விளையாட்டுக் கட்டுப்பாட்டு அமைப்பு ஆகும்.
குறிப்பிட்ட நிகழ்வுகளில், தடகளத்தில் உலக சாதனைகளின் பதிவுகள் மற்றும் தடகளத்தில் தேசிய சாதனைகளின் பதிவுகள் அந்தந்த மட்டங்களில் தொடங்கி தனிப்பட்ட நபரது அடைவுகள் வரை பராமரிக்கப்படுகின்றன. இருப்பினும், விளையாட்டு வீரர்கள் நிகழ்வின் விதிகள் அல்லது விதிமுறைகளை மீறியதாகக் கருதப்பட்டால், அவர்கள் போட்டியில் இருந்து தகுதி நீக்கம் செய்யப்படுவதோடு அவர்களின் சாதனைகளும் அழிக்கப்படும்.
வட அமெரிக்காவில், தடகளம் என்பது பின்வரும் இதர தனித்திறன் போட்டிகளான நாடுகளுக்கிடையேயான ஓட்டம், மாரத்தான் மற்றும் சாலை ஓட்டம் போன்றவற்றையும் குறிக்கப் பயன்படுகிறது.
சுண்டை
சுண்டை அல்லது பேயத்தி, மலைச்சுண்டை, கடுகி, அமரக்காய் (Solanum torvum) என்பது மூலிகை மருத்துவத்திலும் சமையலிலும் பயன்படும் ஒரு செடியாகும். பொதுவாக 2 முதல் 3 மீட்டர் உயரம் வரை வளர்கிறது. மூச்சுக் குழாய் நோய்கள், வயிற்றுப் புழுக்கள், பேதி போன்றவற்றைக் கட்டுப்படுத்தப் பயன்படுகிறது. சமையலிலும் வத்தலாகவும், வத்தல் குழம்பு செய்யவும் பயன்படுத்தப்படுகிறது. இதில் கசப்புத் தன்மை மிகுந்தளவில் உள்ளது. சுண்டைக்காய் சாப்பிடுவதன் மூலம் குடலில் உள்ள புழுக்கள் இறந்து விடும், சர்க்கரைநோய் போன்றவைக் கட்டுப்படும். மேலும் உடலுக்கு தேவையான எதிர்ப்பு சக்தியும் கிடைக்கிறது.
விளக்கம்
சுண்டையானது ஓரளவு வளரும் பெருஞ்செடி வகையான முட்கள் கொண்ட தாவரம் ஆகும். இதன் இலைகள் அகன்று விரிந்தும் சிறிய பிளவுகள் தென்படுவதாகவும் இருக்கும். இது வெள்ளை நிறப் பூக்களைக் கொண்டதாகவும், கொத்துக் கொத்தாகக் காய்க்கும் காய்களைக் கொண்டதாகவும் இருக்கும்.
சுண்டை வகைகள்
பொதுவாக சுண்டைக்காயில் இருவகை உண்டு.
காட்டுச் சுண்டை மலைக்காடுகளில் தானாக வளர்ந்து மிகுதியாகக் காணப்படுவது. நாட்டுச்சுண்டை வீட்டுத் தோட்டங்களிலும், கொல்லைப் புறங்களிலும் வளர்க்கப்படும். காட்டுச்சுண்டை கசப்பாகவும், நாட்டுச் சுண்டை கசப்பு குறைந்தும் இருக்கும். எனினும் இவை இரண்டும் ஒரே தன்மையான மருத்துவப் பயன்களையே தர வல்லன.
மருத்துவ குணங்கள்
சுண்டையின் இலைகள், வேர், காய் என முழுச்செடியும் மருத்துவ குணம் உடையது. இலைகள் குருதிப்பெருக்குக்கும், காய்கள் கல்லீரல் மற்றும் கணையம் தொடர்பான நோய்களுக்கும் மருந்தாகின்றன.
சுண்டையில் புரதம், கல்சியம், இரும்புச்சத்து ஆகியவை மிகுதியாக உள்ளன. இவை உடல் வளர்ச்சியில் முதன்மைப் பங்கு வகிக்கின்றன. வாரம் இருமுறை சாப்பிடுவதன் மூலம் இரத்தம் சுத்தி அடைகின்றது. அத்தோடு மலச்சிக்கல், அஜீரணம் முதலானவற்றையும் போக்கக் கூடியது. சுண்டைக்காயோடு மிளகும் கறிவேப்பிலையும் சேர்த்து வடிசாறு (கஷாயம்) செய்து சிறுகுழந்தைகளுக்கு கொடுத்துவந்தால் மூலக்கிருமி, மலத்துவாரத்தில் உள்ள பூச்சிக்கடி முதலானவை நீங்கும்.
அகத்தியர் பாடல்
சுண்டைக்காய் வற்றல் (Dried Turkey berries) பற்றி மற்றொரு வெண்பா
பித்தவரோசகம்போம் பேராப்புழுச்சாகும் உற்றகிறாணியும்போம் உட்பசியாம் – சத்தியமாய் பண்டைக்குதவாமம் பற்றுமிங்கியாரையுந்தான் சுண்டைக்காய் வற்றலுண்ணச் சொல்.
மேற்கோள்கள்
(Source: “Mooligai Marmam” by Sirumanavur Munusami Mudaliar, Published: 1899)
பகுப்பு:கத்தரியினங்கள்
நூலகவியலின் ஐந்து விதிகள்
நூலகவியலின் ஐந்து விதிகள் இந்திய நூலகவியலின் தந்தை எனக் கொள்ளப்படும் எஸ். ஆர். ரங்கநாதனால் 1931 ஆம் ஆண்டில் முன்மொழியப்பட்டவை. இவை, நூலக முறைமை ஒன்றை இயக்குவதற்கான கொள்கைகளை விளக்குகின்றன. உலகம் முழுவதிலும் உள்ள பல நூலகர்கள் இவற்றைத் தமது கொள்கைகளுக்கு அடிப்படையாகக் கொண்டுள்ளனர்.
இந்த ஐந்து விதிகளும் பின்வருமாறு:
முதல்விதி: நூல்கள் பயன்பாட்டுக்கானவை
முதல் விதி நூலகச் சேவைக்கான அடிப்படையை உள்ளடக்குகிறது. நூல்களை வெளியே எடுக்காமலிருப்பதற்காக அவற்றைப் பூட்டி வைத்திருப்பதையும், பயன்படுத்துவதிலும் பார்க்கச் சேமிப்பதற்கும் பாதுகாப்பதற்குமே முக்கியத்துவம் கொடுக்கப்பட்டதையும் அரங்கநாதன் கவனித்தார். சேமிப்பதையும் பாதுகாப்பதையும் மறுக்காதபோதும் இந்த நடவடிக்கைகள் அவற்றைப் பயன்படுத்துவதை ஊக்குவிப்பதற்காகவே இருக்கவேண்டும் என்றார் அவர். பயன்படுத்தாவிட்டால் நூலக உருப்படிகளுக்குப் பெறுமதி கிடையாது. பயன்படுத்துவது என்பதை வலியுறுத்தியதன் மூலம், நூலக அமைவிடம், இரவல் கொடுப்பது தொடர்பான கொள்கைகள், திறந்திருக்கும் நேரமும் நாட்களும், நூலகத் தளவாடங்கள், பணியாளர்களுடைய தரம் போன்ற, மக்களுக்கு நூல்கள் கிடைப்பதை உறுதிப்படுத்துவது தொடர்பான விடயங்கள் குறித்துக் கவனத்தை ஈர்த்தார்.
இரண்டாவது விதி: ஒவ்வொரு வாசகருக்கும் அவரது நூல்
இந்த விதி, சமூகத்தின் ஒவ்வொரு உறுப்பினரும் தமக்குத் தேவையான நூல்களைப் பெற்றுக்கொள்ளக் கூடியதாக இருக்கவேண்டும் என்ற கருத்தை முன்வைக்கிறது. எல்லாச் சமூகச் சூழல்களையும் சேர்ந்த தனிப்பட்டோர் எல்லோரும் நூலக சேவைகளைப் பெறுவதற்கு உரித்துடையவர்கள் என்றும், கல்வியே நூலகப் பயன்பாட்டுக்கான அடிப்படை என்றும் அரங்கநாதன் கருதினார். இந்த உரிமைகள், நூலகங்கள்/ பணியாளர், நூலகப் பயனர்கள் என்னும் இரு தரப்பாருக்கும் உரிய கடமைகளையும் கொண்டுள்ளது. தாங்கள் சேவை வழங்கும் மக்கள் பற்றிய நேரடியான அறிவு நூலகர்களுக்கு அவசியம். நூலகச் சேமிப்புகள் சமூகத்தின் சிறப்பான தேவைகளை நிறைவேற்றக்கூடியனவாக இருக்கவேண்டும் என்பதுடன், நூலகங்கள், பலதரப்பட்ட வாசகர்களையும் கவரும் வகையில் ஊக்கமளித்து விளம்பரம் செய்யவும் வேண்டும்.
நான்காவது விதி: வாசகருடைய நேரத்தைச் சேமிக்கவேண்டும்
நூலகப் பயனர்களுடைய தேவைகளைச் செயற்றிறனுடன் நிறைவேற்றக் கூடிய வல்லமை நூலகச் சேவையின் உயர்தரத்தின் ஒரு பகுதி என்பதை ஏற்றுக்கொள்வது இவ்விதியின் சிறப்பு. இதற்காக, பொருத்தமான வணிக முறைகளைப் பயன்படுத்தி நூலக மேலாண்மையை மேம்படுத்தவேண்டும் என அரங்கநாதன் ஆலோசனை வழங்கினார். நூலகச் சேகரிப்புக்களை ஒரு இடத்தில் மையப்படுத்துவது சாதகமானது என அவர் கருதினார்.
ஐந்தாவது விதி: நூலகம் ஒரு வளரும் உயிரினம்
நூலகமொன்றின் சூழல் மாற்றங்களையன்றி உள்ளார்ந்த மாற்றங்களின் தேவையையே இவ்விதி முக்கியமாகக் கவனத்தில் கொள்கிறது. பணியாளர் எண்ணிக்கையின் வளர்ச்சி, நூலகச் சேகரிப்புக்களின் வளர்ச்சி, பயனர் எண்ணிக்கை வளர்ச்சி என்பவற்றுக்கு இடமளிக்கக்கூடிய விதத்தில் நூலகம் இருக்கவேண்டும் என்பதே அரங்கநாதனின் கருத்து. இது, கட்டடம், வாசிப்பதற்கான இடவசதி, நூல் அடுக்குகள், விபரப்பட்டியலுக்கான இடவசதி என்பவற்றின் வளர்ச்சிக்கு இடமளிக்கவேண்டும் என்பதையே குறிக்கிறது.
வெளியிணைப்புக்கள்
பகுப்பு:நூலகவியல் பகுப்பு:தகவல் அறிவியல்
உலக உணவு கழகம்
உலக உணவு கழகம் (World Food Council) என்பது உலக உணவு மாநாடு பரிந்துரைத்ததன் மூலம் டிசம்பர் 1974 இல் ஐ.நா. ஐக்கிய நாடுகளின் பொதுச் சபை நிறுவிய அமைப்பாகும். இதன் தலைமையகம் இத்தாலிலுள்ள ரோம் ஆகும். உலக உணவு கழகத்தின் குறிக்கோள், விவசாய அமைச்சகங்களின் பொருட்களை ஒருங்கிணைத்து ஊட்டச்சத்து குறைபாட்டை குறைப்பது மற்றும் பசியைப் போக்குவது ஆகும். 1993 இல் உலக உணவுக் கழகம் அதிகாரப்பூர்வமாக தற்காலிகமாக நிறுத்தி வைக்கப்பட்டது. நிறுத்தி வைக்கப்பட்டுள்ள ஒரு சில ஐ.நா. அமைப்புகளில் இதுவும் ஒன்றாகும். உலக உணவு கழகத்தின் பணிகள் ஐக்கிய நாடுகளின் உணவு மற்றும் வேளாண்மை அமைப்பு மற்றும் உலக உணவு திட்டம் மூலம் நிறைவேற்றப்படுகின்றன.
ஆதாரங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஐக்கிய நாடுகள் சபை
அ (கன்னடம்)
தமிழைப் போலவே கன்னடத்திலும் அகரமே முதல் எழுத்து. இது ”ಅ” என்ற எழுத்தால் குறிக்கப்பெறும்.
சாரா கொல்லியர்
சாரா கொலயர் (Sarah Collyer, பிறப்பு: அக்டோபர் 3 1980), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஏழு தேர்வுத் துடுப்பாட்டப் போட்டிகளிலும், 25  ஒருநாள் பன்னாட்டுத் துடுப்பாட்டப் போட்டிகளிலும்   கலந்து கொண்டுள்ளார். 1998 - 2003 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1980 பிறப்புகள் பகுப்பு:வாழும் நபர்கள்
அ (கன்னடம்)
thumbnail|கன்னட அரிச்சுவடியில் அ எழுத்து
எழுத்து வளர்ச்சி
பிராமியில் இருந்து கன்னட எழுத்து தோன்றியதன் வளர்ச்சி கீழே காட்டப்பட்டுள்ளது.
மேற்கோள்கள்
பகுப்பு:கன்னடம் பகுப்பு:எழுத்துக்கள் பகுப்பு:மொழிகளின் வரலாறுகள்
செயற்கை அறிவுத்திறன்
AI ஆராய்ச்சியானது மிகவும் தொழில்நுட்பமானதும் சிறப்பு வாய்ந்ததும் ஆகும், இதனால் சில திறனாய்வாளர்கள் இத்துறையின் "துண்டாதலுக்கு" கடுமையாக எதிர்ப்பு தெரிவிக்கின்றனர். AI ன் துணைப்பிரிவுகள், குறிப்பிட்ட சிக்கல்கள், குறிப்பிட்ட கருவிகளின் பயன்பாடுகள் மற்றும் கருத்துக்களின் நீண்டகாலக் கொள்கையியல் வேறுபாடுகள் ஆகியவற்றைச் சூழ்ந்து அமைந்துள்ளன. AI ன் முக்கியமான சிக்கல்கள், பகுத்தறிதல், அறிவு, திட்டமிடல், கற்றல், தகவல்தொடர்பு, உணர்ந்தறிதல் மற்றும் பொருள்களை நகர்த்துதல் மற்றும் கையாளுதல் திறன் ஆகிய சில தனிக்கூறுகளை உள்ளடக்கியுள்ளது. பொது நுண்ணறிவானது (அல்லது "வலிமையான AI") சில ஆய்வுகளின் நீண்டகால நோக்கமாக இருந்து வருகிறது இருப்பினும் பெரும்பாலான ஆராய்ச்சியாளர்கள் இது சாத்தியமற்றது எனக் கருதுகிறார்கள்.
AI ஆராய்ச்சியின் வரலாறு
20 ஆம் நூற்றாண்டின் மத்தியில், சில அறிவியல் ஆராய்ச்சியாளர்கள், நரம்பியலின் சமீபத்திய கண்டுபிடிப்புகள், தகவலின் ஒரு புதிய கணிதவியல் கொள்கை, தன்னாள்வியல் என்று அழைக்கப்படுகின்ற, கட்டுப்பாடு மற்றும் நிலைப்புத் தன்மையைப் புரிந்துகொள்ளுதல் மற்றும் இவை எல்லாவற்றுக்கும் மேலாக, மனிதனின் கணிதவியல் பகுத்தறிதல் செயலைச் செய்யக்கூடிய வகையில் உருவாக்கப்பட்ட டிஜிட்டல் கணினியின் கண்டுபிடிப்பு ஆகியவற்றின் அடிப்படையில் நுண்ணறிவு இயந்திரங்களை உருவாக்குவதற்கான புதிய அணுகுமுறைகளைத் தேடத் தொடங்கினர்.
நவீன AI ஆராய்ச்சித் துறையானது, 1956 ஆம் ஆண்டு, கோடைக் காலத்தில், டார்ட்மவுத் கல்லூரி வளாகத்தில் நடந்த மாநாட்டில் நிறுவப்பட்டது. இதன் பங்கேற்பாளர்கள் பிற்காலத்தில், பல ஆண்டுகள் AI ஆராய்ச்சியின் தலைவர்களாக இருந்தனர், இதில் ஜான் மெக்கர்த்தி, மார்வின் மின்ஸ்கி, ஆலென் நேவெல் மற்றும் ஹெர்பர்ட் சைமன் ஆகியோர் குறிப்பிடத் தக்கவர்கள், இவர்கள் MIT, CMU மற்றும் ஸ்டான்ஃபோர்டு ஆகிய இடங்களில் AI ஆய்வுக் கூடங்களை நிறுவினர். இவர்களும் இவர்களது மாணவர்களும் எழுதிய நிரல்கள், பெரும்பாலான மக்கள் வியக்கத்தக்க வகையில் இருந்தன: கணினிகள், இயற்கணிதத்திலுள்ள வார்த்தைச் சிக்கல்களைத் தீர்த்தல், தர்க்கரீதியான தேற்றங்களை நிரூபித்தல் மற்றும் ஆங்கிலம் பேசுதல் ஆகிய செயல்களைச் செய்தன. 60களின் மத்தியில், இவர்களது ஆராய்ச்சிக்கு, U.S. பாதுகாப்புத் துறை மிக அதிக அளவில் நிதியளித்தது, மேலும் இதில் ஈடுபட்டவர்கள் பின்வரும் யூகங்களைச் செய்தனர்:
டேவ்மாவோயிட்டு
டேவ்மாவோயிட்டு (Davemaoite) என்பது உயர் அழுத்த கால்சியம் சிலிக்கேட் பெரோவிசுக்கைட்டு வகை தனித்துவமான கனசதுரப் படிக அமைப்பைக் கொண்ட கனிமம் ஆகும்.
செயற்கை அறிவுத்திறன்
AI ஆராய்ச்சியின் வரலாறு
அவர்கள் தாங்கள் எதிர்கொண்ட சில சிக்கல்களின் கடுமையைக் கண்டுணரவில்லை. 1974 இல், இங்கிலாந்தின் சர் ஜேம்ஸ் லைட்ஹில்லின் திறனாய்வுக்கு மறுவினையாகவும் அதிக உற்பத்தித்திறனுடைய திட்டங்களுக்கு நிதியளிக்குமாறு காங்கிரஸ் கொடுத்த நெருக்கடியினாலும் U.S. மற்றும் பிரிட்டிஷ் அரசாங்கங்கள், சிறந்த இலக்கற்ற மற்றும் விளக்கவியல் சார்ந்த AI ஆராய்ச்சிகள் அனைத்தையும் நிறுத்தின, இது முதல் AI முடக்க காலம் உருவாக வழிவகுத்தது.
டேவ்மாவோயிட்டு
பூமியின் மேலோட்டின் கீழடுக்கிள் உள்ள மூன்று முக்கிய தாதுக்களில் இதுவும் ஒன்றாகும். இக்கனிமத்தின் இருப்பானது அங்குள்ள பொருட்களில் 5-7% ஆகும். குறிப்பிடத்தக்க வகையில், இக்கனிமமானது யுரேனியம் மற்றும் தோரியம் ஆகியவற்றை வழங்க முடியும். இக்கனிமத்தில் காணப்படும் கதிரியக்க ஓரிடத்தான் கள் கதிரியக்கச் சிதைவின் மூலம் வெப்பத்தை உருவாக்குவதால், இக்கனிமமானது புவியின் இந்த அடுக்குப் பகுதி வெப்பமடைவதற்கு பெரிதும் உதவுகிறது. பூமியின் மேற்பரப்பிற்குக் கீழே வெப்பம் எவ்வாறு ஆழமாகப் பாய்கிறது என்பதையறிவதில் இக்கனிமப்பொருள் முக்கியப் பங்காற்றுகிறது.
இக்கனிமம் ஆய்வகத்தில் செயற்கையாக உருவாக்கப்பட்டதுஇ. ஆனால், பூமியின் மேலடுக்கில் இருப்பது இக்கனிமத்தின் மிகத் தீவிர வகையைச் சார்ந்தது என்று கருதப்பட்டது. பின்னர் 2021 ஆம் ஆண்டில், துல்லியமான புள்ளிகளில் எக்ஸ்-கதிர்களின் உயர் ஆற்றல் கற்றையை மையப்படுத்துவதன் மூலம், பூமியின் மேற்பரப்பிற்கு அடியில் 660 முதல் 900 கிமீ வரையிலான புவியோட்டிற்குள் உருவான வைரத்திற்குள் மிக நுண்ணிய அளவில் இக்கனிமம் கண்டுபிடிக்கப்பட்டது. இக்கனிமத்தின் இருப்பை கோட்பாட்டியல்ரீதியாக முதலில் குறிப்பிட்ட புவி இயற்பியலாளர் ஹோ-குவாங் (டேவ்) மாவோவின் பெயரால் பெயரிடப்பட்டது. போட்சுவானாவில் உள்ள ஒராபா வைரச் சுரங்கத்தில் இருந்து இந்த வைரம் பிரித்தெடுக்கப்பட்டது.
செயற்கை அறிவுத்திறன்
AI ஆராய்ச்சியின் வரலாறு
80களின் தொடக்கத்தில், expert systems, இன் வர்த்தக வெற்றியால், AI ஆராய்ச்சியானது மீண்டும் உயிரூட்டப்பட்டது, இது ஒன்று அல்லது அதற்கு மேற்பட்ட மனித நிபுணர்களின் அறிவு மற்றும் பகுத்துணரும் திறன் ஆகியவற்றை உருவாக்கக்கூடிய AI நிரலின் ஒரு வடிவமாகும். 1985 க்குள், AI சந்தையானது ஒரு பில்லியன் டாலர்களைத் தொட்டது, இதனால் அரசாங்கங்கள் மீண்டும் நிதியளிக்கத் தொடங்கின. சில ஆண்டுகளுக்குப் பின்னர், 1987 இல் Lisp கணினிச் சந்தை வீழ்ச்சியடையத் தொடங்கியதால், AI மீண்டும் மிகத்தாழ்வான நிலைக்குத் தள்ளப்பட்டது, இதனால் இரண்டாம், நீண்டகாலம் நிலைக்கக்கூடிய AI முடக்க காலம் தொடங்கியது.
டேவ்மாவோயிட்டு
ஒத்தியங்கு முடுக்கி எக்சு கதிர் விளிம்பு விளைவு எனப்படும் நுட்பத்தைப் பயன்படுத்தி இக்கனிமத்தின் இருப்பு வெளிப்படுத்தப்பட்டது.
செயற்கை அறிவுத்திறன்
AI ஆராய்ச்சியின் வரலாறு
90களிலும் 21 ஆம் நூற்றாண்டின் தொடக்கத்திலும், AI துறை மிக அபாரமான வெற்றிகளை அடைந்தது, இருப்பினும் இது சிறிது காட்சிக்கு எட்டாவண்ணமே இருந்தது. செயற்கை நுண்ணறிவானது, லாஜிஸ்டிக்ஸ், தரவு செயலாக்கம், மருத்துவ அறுதியிடல் மற்றும் தொழில்நுட்ப தொழிற்சாலைகள் முழுவதும் பிற பல துறைகளிலும் பயன்படுத்தப்படுகிறது. வெற்றிக்கான பல்வேறு காரணிகள்: இன்றைய கணினிகளின் வியக்கத்தகு திறன் (காண்க: மூரின் விதி), குறிப்பிட்ட துணைச்சிக்கல்களைத் தீர்ப்பதற்கான மிகுந்த சிரத்தை, AI மற்றும் இதே போன்ற சிக்கல்களைக் கையாளும் பிற துறைகளுடனான ஒத்துழைப்பு மற்றும் இவை எல்லாவற்றிற்கும் மேலாக, சிறந்த கணிதவியல் வழிமுறைகள் மற்றும் பெரும் அறிவியல் தரத்திட்டங்கள் ஆகியவற்றில் ஆராய்ச்சியாளர்கள் வழங்கிய புதிய பங்களிப்பும் ஒரு முக்கிய காரணமாக இருந்தது.
டேவ்மாவோயிட்டு
கால்சியம் சிலிகேட்டானது வோலாஸ்டோனைட்டு மற்றும் பிரெயிட்டு ஆகிய வடிவங்களில் புவியின் மேலோட்டில் நடு மற்றும் கீழடுக்குகளில் காணப்படுகிறது. இருப்பினும், கனிமத்தின் இவ்வடிவமானது பூமியின் மேற்பரப்பில் காணப்படுவதை விட 200,000 மடங்கு அதிக அழுத்தத்தில் மட்டுமே இருக்க முடியும்.
மேற்கோள்கள்
பகுப்பு:பெரோவ்சிகைட்டுகள்
செயற்கை அறிவுத்திறன்
AI இன் தத்துவம்
செயற்கை நுண்ணறிவானது, மனித மனத்தின் திறன்களை செயற்கையாக உருவாக்க முடியும் என்ற வலியுறுத்தலால், தத்துவத்திற்கு ஒரு சவாலாகவும், ஊக்கமளிப்பதாகவும் இருந்தது. இயந்திரங்கள் எந்த அளவுக்கு நுண்ணறிவுடன் இருக்க முடியும் என்பதற்கு எல்லைகள் உள்ளதா? மனித நுண்ணறிவுக்கும், செயற்கை நுண்ணறிவுக்கும் இடையே ஏதேனும் முக்கியமான வித்தியாசங்கள் உள்ளனவா? ஓர் இயந்திரம், மனம் மற்றும் உணர்நிலை ஆகியவற்றைப் பெற்றிருக்க முடியுமா? இந்த வினாக்களுக்கான மிகப் பிரபலமான பதில்களில், ஒரு சில கீழே கொடுக்கப்பட்டுள்ளன.
AI ஆராய்ச்சி
21 ஆம் நூற்றாண்டில், AI ஆராய்ச்சியானது மிகவும் தனித்துவம் மற்றும் தொழில்நுட்பம் கொண்டதாக மாறியது, மேலும் அடிக்கடி தொடர்பு கொள்ளாத துணைப் பிரிவுகளாகப் பிரிந்தது. தனிப்பட்ட நிறுவனங்கள், தனிப்பட்ட ஆராய்ச்சியாளர்களின் பணி, குறிப்பிட்ட சிக்கல்களுக்கான தீர்வு, AI எவ்வாறு மேற்கொள்ளப்பட வேண்டும் என்பது பற்றி நீண்டநாளாக நிலவிய வேறுபட்ட கருத்துக்கள் மற்றும் பெரிதும் வேறுபட்ட கருவிகளின் பயன்பாடு ஆகியவற்றினால் தனிப்பட்ட துறைகள் வளர்ந்தன.
AI இன் சிக்கல்கள்
நுண்ணறிவு மாதிரியாக்கல் (அல்லது உருவாக்குதல்) சிக்கலானது குறிப்பிட்ட எண்ணிக்கையிலான துணை சிக்கல்களாக பகுப்படைந்தது. இவை ஆராய்ச்சியாளர்கள் தோற்றுவிக்க விரும்பிய நுண்ணறிவு அமைப்பின் குறிப்பிட்ட தனிக்கூறுகள் அல்லது திறன்களைக் கொண்டிருந்தன. கீழே விவரிக்கப்பட்டுள்ள தனிக்கூறுகள் மிகுந்த கவனத்தைப் பெற்றன.
பீச்சி
பீச்சி (BeeChi) என்கிற புனைபெயரால் அழைக்கப்படும் ராயசம் பீமசேன ராவ் (1913-1980), கன்னட மொழியில் நன்கு அறியப்பட்ட நகைச்சுவையாளர் ஆவார். அவர் கர்நாடகாவின் ஜார்ஜ் பெர்னார்ட் ஷா என்றும் அழைக்கப்பட்டார்.
செயற்கை அறிவுத்திறன்
பொருத்தியறிதல், பகுத்தறிதல், சிக்கல் தீர்த்தல்
மிகவும் கடினமான சிக்கல்களுக்கு, இந்த வழிமுறைகளைப் பயன்படுத்த மிகப்பெரிய கணிப்பு வளங்கள் தேவைப்படலாம் - இவற்றில் பெரும்பாலானவை "சேர்க்கை வெடிப் பெருக்கத்தை" அடைகின்றன: சிக்கல் அளவு ஒரு குறிப்பிட்ட எல்லையைக் கடந்து செல்லும்போது அதற்குத் தேவையான நினைவகத்தின் அளவு அல்லது கணினியின் நேரம் ஆகியவை அளவிடமுடியாத அளவிற்கு அதிகரிக்கிறது. AI ஆராய்ச்சியில் மிகவும் சிறந்த சிக்கல் தீர்க்கும் வழிமுறைகளின் தேடலே அதிக முன்னுரிமை பெற்றது.
மனிதர்கள், அவர்களின் பெரும்பாலான சிக்கல்களை, பழைய AI ஆராய்ச்சி மாதிரியாக முயற்சித்த உணர்நிலை, படிப்படியான பொருத்தியறிதலுக்குப் பதிலாக வேகமான, உள்ளுணர்வு தீர்ப்புகளின் மூலமே தீர்க்கின்றனர். இந்த வகையான "துணைக் குறியீட்டு" சிக்கல் தீர்த்தலை உருவாக்குவதில் AI ஓரளவு முன்னேற்றம் கண்டது: உயர்ந்த பகுத்தறிதலுக்கான உணர்திறன் இயந்திரத்தின் திறன்களின் முக்கியத்துவத்தை உள்ளடக்க அணுகுமுறைகள் வலியுறுத்துகின்றன, நரம்பியல் வலையமைப்பு ஆராய்ச்சியானது, இந்தத் திறனை அதிகரிக்கச் செய்வதற்காக, மனித மற்றும் விலங்கு மூளைகளின் உள்ளமைப்பைப் போன்ற அமைப்புகளை உருவாக்க முயற்சிக்கின்றன.
பீச்சி
ஆரம்பகால வாழ்க்கை மற்றும் தொழில்
பீச்சி, 1913இல், இந்திய மாநிலமான, கர்நாடகத்திலுள்ள  பெல்லாரி மாவட்டத்தில்  இருக்கும்  அரபனஹள்ளியில் பிறந்தார். இவரது தந்தை சீனிவாச ராவ், தாய் பாரதம்மா ஆவர். இவர், எஸ்.எஸ்.எல்.சி.க்குப் பிறகு படிப்பை நிறுத்திவிட்டு, அரசாங்க அலுவலகத்தில் ஒரு உதவியாளராக சேர்ந்தார். பின்னர் இவர் சிஐடிக்கு கணிசமான நேரம் பணியாற்றினார். இவர் சீதாபாயை மணந்தார்.
செயற்கை அறிவுத்திறன்
அறிவு விளக்கச் செயல்பாடு
அறிவு விளக்கச் செயல்பாடு மற்றும் கணினி-அறிவுப் பொறியியல் ஆகியவை AI ஆராய்ச்சிக்கு முக்கியமானவை. கணினிகள் தீர்க்க வேண்டிய சிக்கல்களில் பெரும்பாலானவற்றைத் தீர்க்க, உலகம் பற்றிய விரிவான அறிவு தேவைப்படுகிறது. AI எடுத்துரைக்க வேண்டியவற்றில் இவையும் அடங்கும்: பொருட்கள், பண்புகள், வகைகள் மற்றும் பொருட்களுக்கு இடையேயான தொடர்புகள்; சூழ்நிலைகள், நிகழ்வுகள், நிலைகள் மற்றும் காலம்; காரணங்கள் மற்றும் விளைவுகள்; அறிவைப் பற்றிய அறிவு (மற்றவர் என்ன அறிந்துள்ளனர் என்பது பற்றி நாம் என்ன அறிந்துள்ளோம் என்பது); மற்றும் பல, நன்கு ஆராயப்படாத பகுதிகள். உள்ளியம் என்பது "என்ன இருக்கிறது" என்பதற்கான முழுமையான விளக்கமாகும் (இந்த வார்த்தை மரபியல் தத்துவத்தில் இருந்து பெறப்பட்டது), அவை பொதுவாக உயர்நிலை உள்ளியங்கள் என்று அழைக்கப்படுகின்றன.
பீச்சி
முயற்சி
இவர், கன்னடத்தையோ அல்லது அதன் இலக்கியங்களையோ முறையாக படிக்கவில்லை. ஒரு நீண்ட ரயில் பயணத்தில் ஏ.என். கிருஷ்ணா ராவின் சந்தியராகா (சத்யராகா) என்ற புதினத்தை படித்தபின் பீச்சி கன்னட இலக்கியத்தை நோக்கி உந்துதல் பெற்றார். ஏ.என்.கிருஷ்ண ராவை தனது குருவாக இவர் கருதினார். அந்த புத்தகத்தை படித்தபின், பீச்சிக்கு ஏற்பட்ட உணர்வுகள் அவரின் சொந்த வார்த்தைகளில் கீழே கொடுக்கப்பட்டுள்ளது.:-
செயற்கை அறிவுத்திறன்
அறிவு விளக்கச் செயல்பாடு
அறிவு விளக்கத்தில் உள்ள மிகக் கடினமான சிக்கல்கள்:
திட்டமிடுதல்
நுண்ணறிவுக் கருவிகள் கண்டிப்பாக இலக்குகளை அமைத்து அவற்றை அடையும் திறனுடைவையாக இருக்க வேண்டும். அவை எதிர்காலத்தைக் காட்சிப்படுத்தும் வழியைக் கொண்டிருக்க வேண்டும் (அவை உலகின் தற்போதைய நிலைக்கான விளக்கத்தைக் கொண்டிருக்க வேண்டும் மேலும் அவற்றின் செயல்பாடுகள் எவ்வாறு அதனை மாற்றப் போகிறது என்பதற்கான முன் கணிப்புகளை உருவாக்க முடிய வேண்டும்) மேலும் கிடைக்கும் தேர்வுகளின் பயன்பாட்டை (அல்லது "மதிப்பை") அதிகப்படுத்தும் வகையிலான வழிகளைத் தேர்வு செய்ய முடிய வேண்டும்.
சில திட்டமிடல் சிக்கல்களில் கருவியானது, உலகில் அது மட்டுமே இருப்பதாகவும் செயல்படுவதாகவும் அனுமானித்துக்கொள்ளலாம், மேலும் அதன் செயல்பாடுகளால் ஏற்படும் விளைவுகள் குறித்து அவை நிச்சயமாக இருக்க முடியும். இருப்பினும், அது உண்மையில்லை என்றால், உலகம் சார்ந்த அதன் ஊகங்களின் பொருத்தங்களை சரிபார்த்து அதைப் பொறுத்து தனது திட்டத்தை தேவைக்கேற்ப அடிக்கடி மாற்றம் செய்யவேண்டும். காரணம், கருவியானது நிச்சயமின்மையின் அடிப்படையில் முடிவெடுக்க வேண்டும்.
பல-ஏஜெண்ட் திட்டமிடலானது, கொடுக்கப்பட்ட குறிக்கோளை அடைவதற்கு பல ஏஜெண்டுகளிடையேயான ஒத்துழைப்பையும் போட்டியையும் பயன்படுத்துகிறது. இது போன்ற தன்னிச்சை நடத்தையானது பரிணாம வழிமுறைகள் மற்றும் திரள் நுண்ணறிவு ஆகியவற்றால் பயன்படுத்தப்படுகிறது.
பீச்சி
இலக்கியம்
இந்த புதினத்தில், கதாநாயகன் தனது வாழ்க்கையில் பல துன்பங்களுக்கு ஆளாகிறான். ஊழல் மிகுந்த மேலதிகாரிகளின் கீழ் பணிபுரிகிறான். கதாநாயகனின் தந்தை, ஒரு இளம் பெண்ணை மறுமணம் செய்து கொள்கிறார். தனது மாற்றாந்தாய் இருக்கும் வீட்டில் இருக்கப் பிடிக்காமல், இறுதியில் சுபாஸ் சந்திரபோஸின் ("நேதாஜி") இந்திய தேசிய இராணுவத்தில் (ஐ.என்.ஏ ) சேருகிறான். மேலும், இப்புதினத்தில், கதாபாத்திரங்கள் கவனக்குறைவாக சிக்கலில் சிக்கிக் கொள்ளும் காட்சிகள் கதையில் புத்திசாலித்தனமாக உருவாக்கப்படுகின்றன. உதாரணமாக, போஸின் இராணுவ அணிகளில் சுதந்திரப் போராட்டத்தில் பங்கேற்றதால் சிறையில் இருந்து திரும்பிய பிறகு, உமேஷ் வீட்டில் அமர்ந்து காபி குடித்து கொண்டிருக்கும்போது, காபி, கசப்பாக இருப்பதைக் கண்டதும், கொஞ்சம் சர்க்கரை கேட்கிறான். அப்போது, மோகன்தாசு கரம்சந்த் காந்தி படுகொலை செய்யப்பட்டதாக செய்தி வருகிறது. கலகக்காரர்கள், அவனின் வீட்டிற்குள் நுழைகையில், உமேஷ் சர்க்கரை உட்கொள்வதைப் பார்க்கிறார்கள். உமேஷ் மகாத்மாவின் மரணத்தை கொண்டாடுகிறார் என்று நினைத்து, அவர்கள் உள்ளே ஒரு கோபத்தில் செல்கிறார்கள். புத்துணர்ச்சியூட்டும், அசல் மற்றும் தைரியமான இந்த புதினம், பீச்சிக்கு மிகவும் புகழ் அளித்தது. அதனால், இவர் இன்னும் அதிகமாக, பெரிய படைப்புகளை எழுதத் தொடங்கினார்.
இவரது கதைகளில் வரும் முதன்மை கதாபாத்திரம் டிம்மா ஆகும். (கன்னடத்தில் டிம்மா என்பது, மூடன் எனக் கருதப்படும் ஒரு மனிதரைக் குறிக்க பேச்சுவழக்கில் பயன்படுத்தப்படுகிறது). பீச்சி, தனது பெரும்பாலான கதைகளின் தலைப்பில் டிம்மா என்கிற சொல்லை பயன்படுத்தியுள்ளார். இவர், தனது வாழ்நாளில் சுமார் 60 புத்தகங்களை எழுதினார்.
செயற்கை அறிவுத்திறன்
இயல்பு மொழித் தகவலியல்
இயல்பு மொழித் தகவலியல் என்பது மனிதர்கள் பேசும் மொழிகளை படிக்கும் மற்றும் புரிந்துகொள்ளும் திறனை இயந்திரங்களுக்கு வழங்குகிறது. போதுமான திறனுள்ள இயல்பு மொழித் தகவலியல் அமைப்பால், இணையத்தில் கிடைக்கும் உரைகளைப் படிப்பதன் மூலம் தானாகவே அறிவைப் பெற முடியும் என்று பல ஆராய்ச்சியாளர்கள் நம்புகிறார்கள். இயல்பு மொழித் தகவலியலின் சில நேரடியான பயன்பாடுகள், தகவல் தரவு பெறுதல் (அல்லது உரைத் தரவு செயலாக்கம்) மற்றும் இயந்திர மொழிபெயர்ப்பு ஆகியவற்றை உள்ளடக்கியது.
பீச்சி
சுயசரிதை
இவரது சுயசரிதை, நன்ன பயாகிராபி, வெளியானதும் சில சர்ச்சைகளை சந்தித்தது. நன்ன பயாகிராபி என்பது பீச்சியின் மிகச் சிறந்த தத்துவ படைப்பாகும். இதில், இவரது வாழ்க்கையில் நடந்த சம்பவங்களை தேவையான அளவிற்கு விரிவாகக் கூறியுள்ளார். இதனால், இதை படிக்கும் வாசகருக்கு, வேடிக்கை, தூண்டுதல், மனச்சோர்வு மற்றும் இறுதியில் அறிவூட்டுவதாக அமைந்துள்ளது. பல வழிகளில், இது சிறந்த சுயசரிதையாக பார்க்கப்படுகிறது.
செயற்கை அறிவுத்திறன்
இயக்கமும் கையாளுதலும்
ரோபோவியல் துறையானது AI க்கு மிகவும் நெருக்கமானது. இது, பொருட்களைக் கையாளுதல் மற்றும் வழிச்செலுத்துதல் ஆகிய பணிகளுக்கும் இடமறிதல் (எங்கு இருக்கிறீர்கள் என்று அறிதல்), தன்னிலையறிதல் (உங்களைச் சுற்றி என்ன உள்ளது என்பதைக் கற்றல்) மற்றும் இயக்கத் திட்டமிடல் (அங்கு எவ்வாறு செல்வது என்பதைக் கண்டறிதல்) போன்ற துணைச் சிக்கல்களுக்கும் ரோபோக்களுக்கு நுண்ணறிவு அவசியம்.
பீச்சி
சுயசரிதை
இதில், தனது வாழ்க்கையின் ஆரம்பத்தில் அனுபவித்த வேதனையான இழப்புகள் மற்றும் இவருக்கு ஏற்பட்ட விரும்பத்தகாத அனுபவங்களை, இவருக்கே உரிய நகைச்சுவை பாணியில் எழுதியிருப்பது மக்களிடையே பெரும் வரவேற்பை பெற்றுத் தந்தது. பீச்சி ஒருபோதும் தனது கசப்பான வாழ்க்கையைப் பற்றி கசப்பாக சொன்னது இல்லை. இவரது தொனி சகிப்புத்தன்மை, மன்னிப்பு மற்றும் புரிதல் ஆகியவற்றில் ஒன்றாக உள்ளது. இவரது புத்தகத்தில் உள்ள நகைச்சுவை ஒருபோதும் கட்டாயப்படுத்தப்படுவதில்லை. ஒருபோதும் மோசமானதாகவோ அல்லது பொருத்தமற்றதாகவோ இல்லை.
குறிப்புகள்
பகுப்பு:இந்திய இறைமறுப்பாளர்கள் பகுப்பு:பள்ளாரி மாவட்ட நபர்கள் பகுப்பு:கன்னட எழுத்தாளர்கள் பகுப்பு:1980 இறப்புகள் பகுப்பு:1913 பிறப்புகள்
செயற்கை அறிவுத்திறன்
படைப்புத்திறன்
right|200px|thumbnail|TOPIO, TOSY நிறுவனத்தால் உருவாக்கப்பட்ட பிங்க்-பாங் விளையாடக்கூடிய ஒரு ரோபோ.
AI இன் துணைத் துறையானது, படைப்புத்திறனை கொள்கை ரீதியாகவும் (தத்துவ ரீதியாகவும் உளவியல் பார்வையிலும்) (படைப்புத்திறனாகக் கருதப்படக்கூடிய வெளியீடுகளை உருவாக்கும் முறைமைகளைச் செயல்படுத்துவதன் மூலம்) செயல்முறையாகவும் அணுகுகிறது.
பொது நுண்ணறிவு
பொரும்பாலான ஆராய்ச்சியாளர்கள், அவர்களின் பணியானது, இறுதியாக பொது நுண்ணறிவு (வலிமையான AI என்றழைக்கப்படுகிறது), மனிதனின் அனைத்துத் திறன்களுக்கும் மேலானவற்றைக் கொண்டிருக்கும் அல்லது அவற்றில் பெரும்பாலானவற்றைக் கொண்டிருக்கும் வகையில் மேலேகூறிய திறன்கள் அனைத்தையும் ஒருங்கே அமைக்கப்பட்டு ஓர் இயந்திரத்தில் உள்ளமைக்கப்படும் என நம்புகின்றனர். சிலர் அது போன்ற திட்டத்திற்கு செயற்கை உணர்நிலை அல்லது ஒரு செயற்கை மூளை போன்ற மனிதவுருவக அம்சங்கள் தேவைப்படுவதாக நம்புகின்றனர்.
மேலே கூறிய பல சிக்கல்கள் AI இன் கடும் சிக்கல்களாகக் கருதப்படுகின்றன: ஒரு சிக்கலைத் தீர்க்க, கண்டிப்பாக அந்தச் சிக்கல்கள் அனைத்தையும் தீர்க்க வேண்டும். எடுத்துக்காட்டாக, இயந்திர மொழிபெயர்ப்பு போன்ற ஒரு நேரடியான தனித்துவமான பணிக்கும், ஆசிரியரின் வாதத்தை (காரணம்) இயந்திரம் பின்பற்ற வேண்டியதும் எதைப் பற்றிப் பேசப்படுகிறது என்பதைத் தெரிந்து வைத்திருப்பதும் (அறிவு) ஆசிரியரின் கருத்தை உண்மையாக வெளிப்படுத்துவதும் (சமூக நுண்ணறிவு) அவசியமாகிறது. ஆகவே இயந்திர மொழிபெயர்ப்பு, AI இன் கடும் சிக்கல் என நம்பப்படுகிறது: அதற்கு மனிதர்கள் செய்வது போன்றே வலிமையான AI தேவைப்படுகிறது.
AI க்கான அணுகுமுறைகள்
AI ஆராய்ச்சிக்கு வழிகாட்டி என்று கருதக்கூடிய வகையிலான சிறந்த ஒருமித்த கொள்கை அல்லது முன்னுதாரணம் எதுவும் இல்லை. ஆராய்ச்சியாளர்கள் பல கருத்துக்களில் முரண்படுகின்றனர். இவை நிண்ட காலமாகவே பதிலளிக்கப்படாத கேள்விகளாகும்: உளவியல் அல்லது நரம்பியலைப் படிப்பதன் மூலம் செயற்கை நுண்ணறிவானது இயற்கையான நுண்ணறிவைப் போலவே ஒன்றை உருவாக்க வேண்டுமா? அல்லது பறவையின் உயிரியலானது வானூர்திப் பொறியியலுடன் தொடர்பற்றது என்பதைப் போலவே மனிதனின் உயிரியலானது AI ஆராய்ச்சியுடன் தொடர்பற்றதா? நுண்ணறிவு நடத்தையை (தர்க்கம் அல்லது சிறந்ததைத் தேர்ந்தெடுத்தல் போன்ற) எளிய தத்துவங்களின் மூலம் விளக்க முடியுமா? அல்லது அதற்கு ஒன்றுக்கொன்று கொஞ்சமும் தொடர்பில்லாத பல சிக்கல்களைத் தீர்ப்பது அவசியமா? சொற்கள் மற்றும் கருத்துக்களைப் போலவே உயர் நிலைக் குறியீடுகளைப் பயன்படுத்தி நுண்ணறிவை உருவாக்க முடியுமா? அல்லது அதற்கு "துணைக் குறியீடுகள்" செயலாக்கம் தேவையா?
தன்னாள்வியலும் மூளை உருவாக்கமும்
thumb|right|280px|மனித மூளையானது செயற்கை நுண்ணறிவு ஆய்வாளர்களுக்கு ஊக்கத்தை வழங்குகிறது, இருந்தாலும் மனிதமூளையை கண்டிப்பாக எவ்வாறு ஒத்திருப்பது என்பதில் கருத்தொற்றுமை இல்லை. 1940களிலும் 1950களிலும், பல ஆராய்ச்சியாளர்கள் நரம்பியல், தகவல் கொள்கை மற்றும் தான்னாள்வியல் ஆகியவற்றுக்கிடையே உள்ள தொடர்பை வெளிக்கொணர்ந்தனர். அவர்களில் சிலர், டபள்யூ. கிரே வால்டரின் டர்ட்டில்கள் மற்றும் ஜான்ஸ் ஹோப்கின்ஸ் பீஸ்ட் போன்ற, அடிப்படை நுண்ணறிவை ஒத்த வகையில் இயங்க மின்னணு நெட்வொர்க்குகளைப் பயன்படுத்திய இயந்திரங்களை உருவாக்கினர். இந்த ஆராய்ச்சியாளர்களில் பலர் பிரின்ஸ்டன் பல்கலைகழகம் மற்றும் இங்கிலாந்தில் உள்ள ரேஷியோ கிளப் ஆகிய இடங்களில் உள்ள நோக்கவியல் உளவியல் சங்கத்தில் மாநாடுகளைக் கூட்டினர். 1960 இல், இந்த வகை அணுகுமுறை பெரிதும் கைவிடப்பட்டது, இருப்பினும் அதன் அம்சங்கள் மீண்டும் 1980களில் மறுபரிசீலினை செய்யப்பட்டன.
பாரம்பரிய குறியீட்டு AI
1950களின் மத்தியில் டிஜிட்டல் கணினிகளுக்கான அணுகல் சாத்தியமான போது, மனித நுண்ணறிவை குறியீடுகளின் அமைப்புகளாக வடிவமைப்பது சாத்தியமா என AI ஆராய்ச்சித் துறை ஆராயத் தொடங்கியது. இந்த ஆராய்ச்சி பிரதானமாக மூன்று நிறுவனங்களில் நிகழ்த்தப்பட்டது: CMU, ஸ்டான்ஃபோர்டு மற்றும் MIT ஆகிய நிறுவனங்களே அவை. மேலும் அவை ஒவ்வொன்றும் தனக்கே உரிய பாணியில் ஆராய்ச்சியை மேற்கொண்டன. ஜான் ஹாயக்லேண்ட், இந்த AI அணுகுமுறைகளை "சிறந்த பழைய வகை AI" அல்லது "GOFAI" என அழைக்கிறார்.
துணைக் குறியீட்டு AI
1960களின் போது, சிறிய விளக்க நிரல்களில் உயர் நிலை சிந்தனைகளை உருவாக்குவதில் குறியீட்டு அணுகுமுறைகள் பெரும் வெற்றி கண்டன. தன்னாள்வியல் அல்லது நரம்பியல் வலையமைப்புகளை அடிப்படையாகக் கொண்ட அணுகுமுறைகள் கைவிடப்பட்டன அல்லது பின்னுக்குத் தள்ளப்பட்டன. இருப்பினும் 1980களில், குறியீட்டு முறைகளின் முன்னேற்றம் நின்றுவிட்டது, மேலும் குறியீட்டு முறைகள் மனித சிந்தனையின் அனைத்துச் செயல்களையும் செய்ய முடியாது எனப் பலர் நம்பினர், குறிப்பாக புலன் உணர்வு, ரோபோவியல், கற்றல் மற்றும் வகை அறிதல். பல ஆராய்ச்சியாளர்கள் தனிப்பட்ட AI சிக்கல்களுக்கு "துணைக் குறியீட்டு" அணுகுமுறைகளைப் பயன்படுத்த்திப் பார்க்கத் தொடங்கினர்.
கனக விசயர்
பகுப்பு:சேரர் போர்கள்
செயற்கை அறிவுத்திறன்
தேடலும் ஏற்புடையதாக்குதலும்
சாத்தியமான பல தீர்வுகளைத் தேடுவதன் மூலம் கோட்பாட்டளவிலே AI இன் பெரும்பாலான சிக்கல்களைத் தீர்க்க முடியும்: பகுத்தறிதல் என்பதை தேடலை நிகழ்த்துதல் என்ற நிலைக்குக் கீழிறக்கலாம். எடுத்துக்காட்டாக, தர்க்க ரீதியான நிரூபணம் என்பதை, கருதுகோள்களிலிருந்து தீர்மானங்களுக்குச் செல்லும் பாதையின் தேடலாகக் கருதலாம், இதில் ஒவ்வொரு படியும் ஒரு யூக விதியின் பயன்பாடாகும். திட்டமிடல் வழிமுறைகள் குறிக்கோள்கள் மற்றும் துணைக் குறிக்கோள்களின் கிளையமைப்புகள் வழியே தேடுகின்றன, அதில் இலக்குக் குறிக்கோளை அடையும் பாதையைக் கண்டறிவதற்கான முயற்சி மேற்கொள்ளப்படுகிறது, இந்தச் செயலே பொருள்-முடிவு பகுப்பாய்வு எனப்படுகிறது. உறுப்புகளை அசைக்கவும் பொருள்களைப் பிடிக்கவும் பயன்படும் ரோபோவியல் வழிமுறைகள் உள்ளமைப்புப் பகுதியிலான அகத் தேடலைப் பயன்படுத்துகின்றன. பல கற்றல் வழிமுறைகள் ஏற்புடையதாக்குதலின் அடிப்படையிலமைந்த தேடல் வழிமுறைகளைப் பயன்படுத்துகின்றன.
எளிய முழுமையான தேடல்கள் பெரும்பாலான யதார்த்த உலகின் சிக்கல்களுக்கு அரிதாகப் போதுமானவையாக உள்ளன: இதில் தேடல் பகுதியானது (தேட வேண்டிய இடங்களின் எண்ணிக்கை) விரைவில் மிக அதிகமான எண்ணிக்கைக்குச் செல்கிறது. மிக மெதுவான அல்லது முடிவடையாத தேடலே இதன் முடிவாகும். குறிக்கோளை அடைய உதவாததாகத் தோன்றும் தேர்வுகளைப் புறக்கணிக்கும் (இதுவே "தேடல் கிளையமைப்பைப் பண்படுத்தல்" என்று அழைக்கப்படுகிறது) "தீர்வு விதிகள்" அல்லது "அடிப்படை விதியைப்" பயன்படுத்துவதே பெரும்பாலான சிக்கல்களுக்குத் தீர்வாகும். தீர்வு விதிகள், எந்தப் பாதையில் தீர்வு கிடைக்கும் என்பதற்கான "சிறந்த யூகத்தை" நிரலுக்கு வழங்குகின்றன.
1990களில் மிகவும் வித்தியாசமான தேடல் ஒன்று தோன்றி முக்கியத்துவம் பெற்றது, அது கணிதவியலின் சிறந்ததைத் தேர்ந்தெடுத்தல் கோட்பாட்டின் அடிப்படையில் அமைந்திருந்தது. பெரும்பாலான சிக்கல்களுக்கு, ஏதேனும் ஒரு யூகத்தின் வடிவத்தில் தேடலைத் தொடங்கி, படிப்படியாக அந்த யூகத்தைச் செம்மைப்படுத்திக்கொண்டே சென்று, மேலும் செம்மைப்படுத்த முடியாத நிலையை அடையும் வரை அதைத் தொடர முடியும். இந்த வழிமுறைகளை கண்மூடித்தனமான மலையேறுதல் தேடலைப் போலக் கருதலாம்: இதில் அடித்தளத்தில் ஏதோ ஒரு புள்ளியில் தேடலைத் தொடங்கி, படிப்படியாக மேல்நோக்கி யூகத்தை நகர்த்தி மேல்மட்டத்தை அடையும் வரை அது தொடரப்படுகிறது. பிற சிறந்ததைத் தேர்ந்தெடுத்தல் வழிமுறைகளில் தூண்டு உருவாக்கம், கற்றைத் தேடல் மற்றும் சீரற்ற தேர்வுமுறை ஆகியவை அடங்கும்.